Diari Oficial de la Generalitat Valenciana


Sumari del DOGV 10200, del 31-12-2024 (2024/13919)

RESOLUCIÓ de 21 de desembre de 2024, de la Direcció General de Salut Mental i Addiccions, per la qual es deleguen competències per a la tramitació d'expedients sancionadors en matèria d'addiccions.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10327

Data del DOGV
:   31-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13658

CVE
:   MZPM-M-5107-17174

Data del document
:   21-12-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * medicina escolar
    * tabaquisme
    * professió sanitària
    * higiene pública
    * drets del malalt
    * Dret social
    * despeses de sanitat
    * migració comunitària
    * legislació sanitària
    * sanció administrativa
    * dades mèdiques
    * beguda alcohòlica
    * inspecció d'aliments
    * estranger
    * vida escolar
    * dret a la informació
    * legislació
    * reinserció social
    * higiene alimentària
    * cartilla sanitària
    * sistema sanitari
    * organització sanitària
    * dret de l'individu
    * accés a la informació
    * salut pública
    * cura de la salut
    * tabac
    * publicitat
    * control sanitari
    * política educativa
    * cost de la sanitat
    * centre d'investigació
    * migrant
    * secret professional
    * confidencialitat
    * toxicomania
    * alcoholisme
    * epidemiologia
    * cura d'infermeria

La Llei 10/2014, de 29 de desembre, de la Generalitat, de Salut de la Comunitat Valenciana, disposa en l'article 99, apartat tercer, que correspon als titulars de les direccions generals competents per raó de la matèria, imposar sancions per la comissió d'infraccions lleus i greus, atribuint al titular de la conselleria competent en matèria de sanitat la imposició de les sancions per la comissió d'infraccions molt greus, sense perjuí de la competència del Consell per a acordar el tancament temporal d'establiments, instal·lacions i servicis.

L'article 67 i 68 del Decret 173/2024, de 3 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat en la seua modificació pel Decret 183/2024, de 17 de desembre, del Consell, en el qual es crea la Direcció General de Salut Mental i Addiccions, adscrita a la Secretaria Autonòmica de Sanitat.

Considerant l'elevat nombre de procediments tramitats de conformitat amb la Llei 10/2014, 29 de desembre, de la Generalitat, de Salut de la Comunitat Valenciana i amb la Llei 28/2005, de 26 de desembre, de mesures sanitàries enfront del tabaquisme i reguladora de la venda, el subministrament, el consum i la publicitat dels productes del tabac, amb la finalitat d'agilitzar la tramitació d'esta mena d'expedients al mateix temps que s'unifiquen criteris d'actuació entre els servicis centrals i direccions territorials de la Conselleria amb competències en matèria de sanitat, procedix realitzar l'oportuna delegació de competències, a l'empara del que es preveu en l'article 9 de la Llei 40/2015, d'1 d'octubre, de règim jurídic del sector públic, i l'article 63 de la Llei 5/1983, de 30 de desembre, del Consell.

En virtut d'això,

RESOLC

*Primer*

Es delega en les persones que ocupen les direccions territorials de la Conselleria de Sanitat, la competència per a imposar sancions per la comissió d'infraccions lleus i greus, prevista en l'apartat tercer de l'article 99 de la Llei 10/2014, de 29 de desembre, de la Generalitat, de Salut de la Comunitat Valenciana.

*Segon*

En les resolucions i actes que s'adopten en virtut del que es preveu en la present resolució es farà constar expressament que es dicten fent ús de les facultats delegades i es consideraran amb caràcter general dictades per l'òrgan delegant.

*Tercer*

Les delegacions d'atribucions i funcions aprovades mitjançant esta resolució s'entenen sense perjuí de les facultats de l'òrgan delegant per a avocar el coneixement i resolució de quants assumptes estime oportuns, podent així mateix revocar la delegació en qualsevol moment, de conformitat amb el que s'establix en l'article 10 de la Llei 40/2015, d'1 d'octubre, de règim jurídic del sector públic, i 63 de la Llei 5/1983, de 30 de desembre, del Consell.

*Quart*

La present resolució produirà efectes l'endemà de la seua publicació en el *Diari Oficial de la Generalitat Valenciana*.

  

València, 21 de desembre de 2024

Bartolomé Santiago Pérez Gálvez

Director general de Salut Mental i Addiccions